РЕГЛАМЕНТ (ЕС) № 1291/2009 НА КОМИСИЯТА
от 18 декември 2009 година
относно избора на отчетни стопанства с цел определяне на доходите на земеделските стопанства
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1217/2009 от 30 ноември 2009 година на Съвета относно създаване на система за събиране на счетоводна информация за доходите и икономическата дейност на земеделските стопанства в Европейската общност (1), и по-специално член 5, параграф 4, член 6, параграф 5 и член 7, параграф 2 от него,
като има предвид, че:
(1)
Регламент (ЕИО) № 1859/82 на Комисията от 12 юли 1982 година относно избора на отчетни стопанства с цел определяне на доходите на земеделските стопанства (2) установи прага за икономическия размер на стопанствата и броя на отчетните стопанства за прилагането на Регламент (ЕО) № 1217/2009.
(2)
Регламент (ЕО) № 1242/2008 на Комисията от 8 декември 2008 година за установяване на типология на Общността за земеделските стопанства (3) въведе нова концепция за „икономически размер“, който сега се изразява в евро, и измени (някои) други критерии на типологията.
(3)
Вследствие на изменението, извършено с Регламент (ЕО) № 1791/2006 на Съвета (4), следва да бъдат взети предвид районите на България и Румъния. За по-голяма точност следва да бъдат направени някои допълнителни изменения на/в Регламент (ЕИО) № 1859/82. Следователно с оглед на по-голямата яснота следва да се отмени Регламент (ЕИО) № 1859/82 и да се замени с настоящия (регламент).
(4)
Отчетните стопанства трябва да бъдат избрани по еднообразен начин във всеки район и поради това следва да се установят подробни правила за прилагане на съответните разпоредби на Регламент (ЕО) № 1217/2009.
(5)
Стопанствата, които ще се изследват във връзка със системата за земеделска счетоводна информация, попадат в полето на наблюдение на структурните изследвания и преброяванията на земеделските стопанства на общностно или на национално ниво.
(6)
Наличните данни за съставянето на плана за избор на стопанства за всяка отчетна година и различната ситуация в селското стопанство между отделните държавите-членки изискват въвеждането на прагове на икономически размер, които варират според държавите-членки, а в някои случаи даже и по райони.
(7)
Опитът показва, че функционирането на системата за информация се улеснява, ако е разрешено броят на отчетните стопанства, избирани във всеки район, да варира с до 20 % във всяка посока при условие, че това не е свързано с намаляване на общия брой на отчетните стопанства по страни.
(8)
Предвид трудностите, съпътстващи финансовото управление на подобна мярка, Регламент (ЕИО) № 1915/83 на Комисията от 13 юли 1983 г. за определяне на някои подзаконови разпоредби за водене на счетоводството с оглед на установяване на доходите в земеделските стопанства (5) въвежда ограничения за всяка държава-членка за общия брой надлежно попълнени земеделски статистически отчети, отговарящи на условията/приемливи за финансиране от Общността. За постигане на яснота и последователност това следва да се отрази в настоящия регламент. Необходимо е да се разреши известна гъвкавост по отношение на броя отчетни стопанства за регион, при условие че се спазва общият брой отчетни стопанства за съответната държава-членка.
(9)
Планът за избор на стопанствата следва да съдържа минимален брой елементи, необходими за оценяване на валидността му за целите на системата за земеделска счетоводна информация.
(10)
За целите на плана за избор областта на изследване следва да се стратифицира съобразно районите, изброени в приложението към Регламент (ЕО) № 1217/2009, и съобразно типовете земеделско производство и класовете по икономически размер, определени в Регламент (ЕО) № 1242/2008.
(11)
Планът за избор следва да се състави преди началото на съответната отчетна година, така че той да може да се одобри, преди да бъде използван за избор на отчетните стопанства. За 2010 отчетна година обаче държавите-членки се нуждаят от по-дълъг период за съставяне на плана за избор, тъй като всички необходими източници не са налице от достатъчно дълго време. Следователно е уместно да се предвиди различен срок за нотифициране на плана за избор за същата отчетна година.
(12)
Тъй като Регламент (ЕО) № 1242/2008 се прилага от отчетната 2010 година, настоящият регламент следва да се прилага, считано от същата година.
(13)
Мерките, предвидени в настоящия регламент, са в съответствие със становището на Общностния комитет по системата за земеделска счетоводна информация,
ПРИЕ НАСТОЯЩИЯ РЕГЛАМЕНТ:
Член 1
Определения
За целите на настоящия регламент се прилагат следните определения:
а)
„стопанство“ означава технико-икономическа единица, както е дефинирана в контекста на селскостопанските изследвания и преброявания на Общността;
б)
„типология“ означава типология на Общността за земеделските стопанства, установена с Регламент (ЕО) № 1242/2008.
Член 2
Праг за икономическия размер
За отчетната година 2010 (период от 12 последователни месеца, започващ между 1 януари 2010 г. и 1 юли 2010 г.) и за следващите отчетни години прагът на икономическия размер, посочен в член 5 от Регламент (ЕО) № 1217/2009, е, както следва:
-
:
Белгия
:
25 000 EUR
-
:
България
:
2 000 EUR
-
:
Чешка република
:
8 000 EUR
-
:
Дания
:
15 000 EUR
-
:
Германия
:
25 000 EUR
-
:
Естония
:
4 000 EUR
-
:
Ирландия
:
4 000 EUR
-
:
Гърция
:
4 000 EUR
-
:
Испания
:
4 000 EUR
-
:
Франция
:
25 000 EUR
-
:
Италия
:
4 000 EUR
-
:
Кипър
:
4 000 EUR
-
:
Латвия
:
4 000 EUR
-
:
Литва
:
4 000 EUR
-
:
Люксембург
:
25 000 EUR
-
:
Унгария
:
4 000 EUR
-
:
Малта
:
4 000 EUR
-
:
Нидерландия
:
25 000 EUR
-
:
Австрия
:
8 000 EUR
-
:
Полша
:
4 000 EUR
-
:
Португалия
:
4 000 EUR
-
:
Румъния
:
2 000 EUR
-
:
Словения
:
4 000 EUR
-
:
Словакия
:
15 000 EUR
-
:
Финландия
:
8 000 EUR
-
:
Швеция
:
15 000 EUR
-
:
Обединеното кралство (с изключение на Северна Ирландия)
:
25 000 EUR
-
:
Обединеното кралство (само Северна Ирландия)
:
15 000 EUR
Член 3
Брой на отчетни стопанства
Броят отчетни стопанства за държава-членка и за район е посочен в приложението.
Броят отчетни стопанства, които трябва да се избират от район, може да бъде по-висок или по-нисък от броя, определен в приложението, в рамките на 20 % от него, при условие че се спазва общият брой отчетни стопанства за съответната държава-членка.
Член 4
План за избор
Планът за избор на отчетните стопанства гарантира представителността на отчетните стопанства като цяло.
Той включва:
а)
елементите, на които той се основава, а именно:
-
посочване на статистическите източници, на които се позовава,
-
процедурите за стратификация на полето на изследване в съответствие с районите, изброени в приложението към Регламент (ЕО) № 1217/2009, типовете земеделско производство и класовете по икономически размер, определени в типологията,
-
процедурите за определяне на процента за избор, избран за всяка страта,
-
процедурите за избор на отчетни стопанства,
б)
разбивката на стопанствата в полето на изследване по типове земеделско производство и по класове на икономически размер, определени в типологията (съответстващи поне на основните типове), и
в)
броя на отчетните стопанства, които ще се избират във всяка от стратите.
Член 5
Нотификация
Ежегодно държавите-членки изпращат на Комисията плана за избор, посочен в член 4, не по-късно от два месеца преди началото на отчетната година, за която се отнася.
За отчетната година 2010 той се изпраща не по-късно от един месец преди началото на отчетната година.
Нотификацията става по електронен път с информационните системи, предоставени на компетентните органи от Комисията или от държавите-членки.
Формата и съдържанието на информацията, която ще се съобщава, е в съответствие с моделите, предоставени на държавите-членки чрез информационните системи. Тези модели и методите, които ще се използват, се адаптират и актуализират, след като Общностният комитет по системата за земеделска счетоводна информация е бил информиран.
Данните относно нотификациите се въвеждат в информационните системи и се актуализират под отговорността на компетентните органи на държавата-членка, в съответствие с предоставените от съответните органи права на достъп.
Член 6
Отмяна
Регламент (ЕИO) № 1859/82 се отменя, считано от 30 юни 2010 г.
Позоваванията на отменения регламент се считат за позовавания на настоящия регламент.
Член 7
Влизане в сила и прилагане
Настоящият регламент влиза в сила на двадесетия ден след публикуването му в Официален вестник на Европейския съюз.
Той се прилага от отчетната 2010 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 декември 2009 година.